da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da en da en en en en da da da eo da nb da da sv da en da da sv da da en da da da da da en da da da da da da fi ro en da da da da da da da en da da en da da en da da en en da da da en da da da da da nb da en nb da de da da nl da da da da da da da da da da da da sv en es en da da da da sv pl en nb en ru da da da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Melatonin "Unimedic Pharma"? - Find information på Medicin.dk
Melatonin "Unimedic Pharma" bruges til behandling af
Melatonin "Unimedic Pharma" er et søvnregulerende middel.
Melatonin "Unimedic Pharma" anvendes til:
Kortvarig behandling af jetlag hos voksne.
Søvnløshed hos børn og unge 6-17 år med ADHD, hvor andre tiltag ikke har hjulpet tilstrækkeligt.
Findes som oral opløsning (væske til at drikke).
Voksne. Individuel dosering. Sædvanligvis 1-5 mg (1-5 ml) i døgnet i højst 5 dage. Dosis kan evt. øges til 6 mg (6 ml) i døgnet.
Første dosis indtages efter ankomst mellem kl. 20 og kl. 4 lokal tid.
Der bør højest gennemføres 16 behandlinger per år.
Erfaring savnes med brug af melatonin mod jetlag til børn og unge under 18 år.
Børn og unge 6-17 år. Sædvanligvis 1-2 mg (1-2 ml) ½-1 time før sovetid. Dosis kan evt. øges til 5 mg (5 ml) i døgnet.
Erfaring savnes vedr. behandling længere end 3 år.
Erfaring savnes med brug af melatonin mod søvnløshed ved ADHD til voksne og ældre.
Effekten af behandlingen bør vurderes regelmæssigt af en læge (normalt 3 måneder efter behandlingsstart og ellers fx hver 6. måned).
Samtidig indtag af mad kan øge optagelsen af melatonin. Ca. 2 timer anbefales mellem indtag af mad og indtag af Melatonin "Unimedic Pharma".
Generelt er der kun set milde bivirkninger ved kortvarig brug af melatonin, selv ved meget høje doser. Oftest:
Andre bivirkninger er kun set meget sjældent, og i nogle tilfælde er det usikkert, om der har været en sammenhæng med indtaget af melatonin.
Indtag af melatonin sammen med sukkerholdige måltider kan muligvis påvirke sukkeroptagelsen i kroppen, hvis man fx lider af diabetes.
Påvirkning af humøret (nedtrykthed) og øget aggressivitet er set i nogle tilfælde.
Hos personer, der har indtaget melatonin, er der set enkelte tilfælde af en bestemt form for leverbetændelse og forstørrelse af brystvævet hos mænd, men det var usikkert, om der var en sammenhæng med brugen af melatonin.
Læs generelt om bivirkninger
Melatonin "Unimedic Pharma" bør ikke indtages sammen med alkohol, da den søvnregulerende effekt nedsættes.
Der er begrænset erfaring med brug hos patienter med såkaldt autoimmune sygdomme (fx visse former for gigt, visse typer sygdomme med blodmangel eller visse former for betændelse i leveren). Der har været enkelte tilfælde, hvor sygdommen er blevet forværret samtidigt med, at man har taget Melatonin "Unimedic Pharma".
Der har været enkelte tilfælde med påvirkning af blodsukkermålinger, når Melatonin "Unimedic Pharma" er taget sammen med måltider med stort indhold af kulhydrater. Ved diabetes og nedsat følsomhed over for glucose bør Melatonin "Unimedic Pharma" tages 2-3 timer før eller efter et måltid.
Melatonin "Unimedic Pharma" kan medføre døsighed. Man skal være opmærksom på evt. situationer, hvor dette kan udgøre en sikkerhedsrisiko (fx bilkørsel og betjening af maskiner).
Øget hyppighed af krampeanfald har været forbundet med brug af Melatonin "Unimedic Pharma" ved eksisterende tendens til kramper (fx epilepsi), men sammenhængen er usikker.
Bør ikke bruges ved dårligt fungerende lever pga. manglende erfaring.
Brug af anden medicin
Det er vigtigt at informere lægen om alle de lægemidler, du tager.
Fluvoxamin (mod depression) øger virkningen af Melatonin "Unimedic Pharma". Kombinationen bør undgås.
Melatonin "Unimedic Pharma" kan øge virkningen af sovemidler og benzodiazepiner.
Bør ikke anvendes pga. manglende viden.
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Forsigtighed tilrådes ved bilkørsel og maskinbetjening.
Læs mere om trafik og medicin
Læs mere om bloddonorer og medicin
Melatonin er et søvnregulerende hormon, som udskilles fra koglekirtlen i hjernen. Udskillelsen styres bl.a. af døgnrytmen og mængden af dagslys. Kunstigt tilføjet melatonin har i nogle tilfælde vist sig at kunne forbedre søvnkvaliteten. Det gælder bl.a. ved jetlag, hvor søvnen kan være forstyrret pga. omstilling til en ny døgnrytme.
Halveringstiden i blodet (T½) er 3-4 timer.
Opbevares i original flaske for at beskytte mod lys.
Efter åbning: Kan opbevares i højst 6 måneder.
Oral opløsning. 1 ml indeholder 1 mg melatonin.
Pakninger, priser, tilskud og udlevering
oral opløsning 1 mg/ml
Læs mere om tilskud
Læs mere om udlevering
Information til sundhedsfaglige om
13.04.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø